CELEX: 62008TN0357
Language: el
Date: 2008-09-01 00:00:00
Title: Υπόθεση T-357/08: Προσφυγή της 1ης Σεπτεμβρίου 2008 — L'Oréal κατά ΓΕΕΑ — Allergan (BOTOCYL)

25.10.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 272/44
            
         Προσφυγή της 1ης Σεπτεμβρίου 2008 — L'Oréal κατά ΓΕΕΑ — Allergan (BOTOCYL)
   (Υπόθεση T-357/08)
   (2008/C 272/87)
   Γλώσσα του δικογράφου της προσφυγής: η αγγλική
   Διάδικοι
   
      Προσφεύγουσα: L'Oréal SA (Clichy, Γαλλία) (εκπρόσωποι: A. von Mühlendahl και J. Pagenberg, δικηγόροι)
   
      Καθού: Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Allergan, Inc. (Irvine, Ηνωμένες Πολιτείες)
   Αιτήματα της προσφεύγουσας
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την απόφαση του πρώτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα), της 5ης Ιουνίου 2008, στην υπόθεση R 865/2007-1·
            
         
               —
            
            
               να απορρίψει την προσφυγή που άσκησε η αντίδικος ενώπιον του τμήματος προσφυγών κατά της αποφάσεως του τμήματος ακυρώσεως του καθού, της 4ης Απριλίου 2007, στην υπόθεση 1120 C·
            
         
               —
            
            
               να καταδικάσει το καθού στα δικαστικά έξοδα, συμπεριλαμβανομένων των εξόδων που υπέστη η προσφεύγουσα ενώπιον του τμήματος προσφυγών και
            
         
               —
            
            
               να καταδικάσει την αντίδικο ενώπιον του τμήματος προσφυγών στα δικαστικά έξοδα, συμπεριλαμβανομένων των εξόδων που υπέστη η προσφεύγουσα ενώπιον του τμήματος προσφυγών, αν καταστεί παρεμβαίνουσα στην υπόθεση αυτή.
            
         Ισχυρισμοί και κύρια επιχειρήματα
   
      Καταχωρισμένο κοινοτικό σήμα του οποίου ζητείται να κηρυχθεί η ακυρότητα: Το λεκτικό σήμα «BOTOCYL» για προϊόντα της κλάσεως 3 — Κοινοτικό σήμα υπ' αριθ. 2 782 282
   
      Δικαιούχος του κοινοτικού σήματος: Η προσφεύγουσα
   
      Αιτούσα την κήρυξη της ακυρότητας του κοινοτικού σήματος: Η αντίδικος ενώπιον του τμήματος προσφυγών
   
      Σήμα του οποίου δικαιούχος είναι η αιτούσα: Κοινοτικό εικονιστικό σήμα«BOTOX» υπ' αριθ. 2 015 832 για προϊόντα της κλάσεως 5· κοινοτικό εικονιστικό σήμα «BOTOX» υπ' αριθ. 2 575 371 για προϊόντα της κλάσεως 5· κοινοτικό εικονιστικό σήμα «BOTOX» υπ' αριθ. 1 923 986 για προϊόντα των κλάσεων 5 και 16· κοινοτικό λεκτικό σήμα «BOTOX» υπ' αριθ. 1 999 481 για προϊόντα της κλάσεως 5· διάφορες καταχωρίσεις του σήματος «BOTOX» στα κράτη μέλη των Ευρωπαϊκών Κοινοτήτων
   
      Απόφαση του τμήματος ακυρώσεως: Απόρριψη της αιτήσεως για την κήρυξη της ακυρότητας
   
      Απόφαση του τμήματος προσφυγών: Ακύρωση της αποφάσεως του τμήματος ακυρώσεως
   
      Λόγοι ακυρώσεως: Παράβαση του άρθρου 8, παράγραφος 5, του κανονισμού 40/94 του Συμβουλίου καθόσον δεν αποδείχθηκε ότι τα προγενέστερα σήματα έχαιραν φήμης κατά τον επίμαχο χρόνο, καθόσον τα συγκρουόμενα σήματα δεν ομοιάζουν επαρκώς και δεν αποδείχθηκε περαιτέρω ότι η χρησιμοποίηση του καταχωρισμένου κοινοτικού σήματος, του οποίου ζητήθηκε η κήρυξη της ακυρότητας, θα έβλαπτε τον διακριτικό χαρακτήρα και τη φήμη των προγενέστερων σημάτων ούτε αποδείχθηκε ότι η προσφεύγουσα ενεργούσε χωρίς εύλογη αιτία όταν χρησιμοποιούσε το καταχωρισμένο κοινοτικό σήμα του οποίου ζητήθηκε η κήρυξη της ακυρότητας· παράβαση του άρθρου 73 του κανονισμού 40/94 του Συμβουλίου καθόσον η προσβαλλόμενη απόφαση δεν εκθέτει τους λόγους επί των οποίων στηρίχθηκε.